Chaidh Stiùireadh Reachdail airson Foghlam Gàidhlig fhoillseachadh le Bòrd na Gàidhlig, a' bhuidheann phoblach nàiseanta le uallach airson na Gàidhlig. San sgrìobhainn sin gheibhear stiùireadh air a' phròiseas airson tagraidhean measaidh airson FBG agus fiosrachadh is stiùireadh coitcheann air mar a tha foghlam Gàidhlig air a lìbhrigeadh an-dràsta ann an Alba. Chithear an Stiùireadh Reachdail sin air làrach-lìn Bhòrd na Gàidhlig aig www.gaidhlig.scot.